proxectonos/corpus_dominio_legal_administrativo_tmp huggingface dataset:
12/08/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 8 de agosto de 2016, da Xefatura Territorial da Coruña, que sinala data para os pagos do prezo xusto por expropiación e imposición de servidumes de paso dunha instalación eléctrica no concello de Cedeira (IN407A 2011/237)

Acordo do 8 de agosto de 2016, da Xefatura Territorial da Coruña, que sinala data para os pagos do prezo xusto por expropiación e imposición de servidumes de paso da instalación eléctrica que se describe no concello de Cedeira (expediente IN407A 2011/237). De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 15 setembro do presente ano 2016, ás 12.00 horas, para que o pagador da entidade beneficiaria Unión Fenosa Distribución, S. A., proceda na oficina da casa consistorial do concello de Cedeira, aos pagos do prezo xusto e xuros, por expropiación e imposición de servidumes de paso da liña eléctrica LMT, CT, RBT Vilacacín (expediente IN407A 2011/237), ás persoas propostas como propietarias ou titulares dereitos de dereitos sobre as fincas afectadas, ás que se lles dirixirá notificación individual ao efecto. Estas persoas deberán presentarse, na data e hora sinaladas, no concello no que se atope situada a finca ou fincas afectadas. Cando as persoas propietarias ou titulares de dereitos sobre fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, para dar cumprimento ao disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, igualmente publicarase un anuncio no taboleiro de edictos único (TEU) do Boletín Oficial do Estado. A Coruña, 8 de agosto de 2016. Isidoro Martínez Arca Xefe territorial da Coruña
12/08/2016 | Administración LocalMunicipal
Ares
Edicto de aprobación inicial de expedientes de suplemento e transferencia de créditos

EDICTO Aprobación inicial de expedientes de suplemento e transferencia de créditos Aprobado con carácter inicial na sesión plenaria do día 29 de xullo de 2016 os expedientes de suplemento e transferencia de créditos, de conformidade co previsto no artígo 177 en relación co 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais exponse a información pública polo prazo de quince días, durante os cales, os interesados poderán examina-lo expediente e presenta-las reclamacións que estimen convintes, significándose que caso de ausencia de reclamacións o acordo inicial elevaráse automáticamente a definitivo. Ares, a oito de agosto de 2016. O alcalde Asdo.: Julio I. Iglesias Redondo
12/08/2016 | Administración LocalMunicipal
Miño
Designación membros da Mesa de Contratación nos expedientes de contratación competencia da Alcaldía

Logo de ver o disposto no art.21.2 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, no que se establece que corresponde ao órgano de contratación a designación dos membros integrantes da mesa de contratación, esta Alcaldía no uso das atribucións que lle confire o ordenamento xurídico resolve: 1º.- Designar como membros da Mesa de Contratación, nos expedientes de contratación competencia desta Alcaldía, as persoas que se relacionan a continuación: O alcalde – presidente: don Ricardo A. M. Sánchez Oroza. A secretaria municipal: dona Alejandra Rodríguez Menéndez. Suplente: A persoa designada como secretario accidental. A interventora municipal: dona María del Pilar Souto Pan. Suplente: A persoa designada como interventor accidental. O arquitecto municipal: don Ignacio Pedrosa Pérez. Suplente: O enxeñeiro técnico municipal: don Juan Cheda Quintana. O técnico de intervención: don Iago Fernández Iglesias. Suplente: O auxiliar administrativo don Edison Manuel Traslaviña Hadri. O Concelleiro do PSG – PSOE: don Agustín Sanz Horcajo. Suplente: don Henry Gabriel Gheorghe Laurentiu Forcen Nascutiu. O Concelleiro do PP: don Leonardus Usina Peraza. Suplente: don Kolyo Khafifi Birtas. O Secretario O tesoureiro municipal: don Emilio Caínzos Quintás. Suplente: A persoa designada como tesoureiro accidental.2º.- Proceder á publicación do presente decreto no Boletín Oficial da Provincia en cumprimento do art.21.4 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público. Miño, 4 de agosto do 2016 O alcalde Asdo.- Ricardo A. M. Sánchez Oroza.
12/08/2016 | Administración LocalMunicipal
Santiago de Compostela
Sección Municipal de Contratación
Subministro de enerxía eléctrica en baixa e media tensión do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subministro de enerxía eléctrica en baixa e media tensión do Concello de Santiago de Compostela. REFERENCIA DO EXPEDIENTE: CON/10/2016. TIPO DE LICITACIÓN: 2.683.892,00 €. Lote 1.–508.696 € + 106.826,16 € (21% IVE) = 615.522,16 €. Lote 2.–1.852.846 € + 389.097,66 € (21% IVE) = 2.241.943,66 €. Lote 3.–322.350 € + 67.693,50 € (21% IVE) = 390.043,50 €. PRAZO DE EXECUCIÓN: establécese un prazo de execución de 12 meses. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, ata o 17 de setembro de 2016. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.2 do prego de cláusulas administrativas.10.2.–O contrato adxudicarase, mediante procedemento aberto, tomando como base os seguintes criterios de adxudicación, podendo cada licitador obter un máximo de 100 puntos: a) Valoración monetaria: ata 75 puntos. Asignarase a puntuación de forma proporcional ás baixas con respecto ao orzamento máximo de cada lote, correspondendo a máxima puntuación á oferta máis baixa. Puntos da oferta = 75 * (valor da proposta máis económica / valor da proposta de cada oferta). b) Valoración verde: ata 25 puntos. Asignarase a puntuación de forma proporcional ás porcentaxes que superen o mínimo exixible do 50% de enerxía verde ofertada para cada lote, correspondendo a máxima puntuación á oferta cuxo porcentaxe do mix de enerxía verde sexa maior. Porcentaxe do mix de enerxía verde = 0,75 * porcentaxe procedente 100% de fontes de enerxía renovables + 0,25 * porcentaxe de enerxía de alta eficiencia Puntos da oferta = 25* ( Porcentaxe do Mix de Enerxía verde de cada oferta) / (porcentaxe do Mix de enerxía verde maior). Valoración total da oferta = Valoración monetaria + Valoración verde O contrato adxudicarase á oferta con maior valoración total. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 09 de agosto de 2016.1.ª TENENTE DE ALCALDE Asdo.: María Rozas Pérez
12/08/2016 | Administración LocalMunicipal
Miño
Conta xeral exercicio 2015

Conta xeral exercicio 2015 A Comisión Especial de Contas, en sesión celebrada o 29 de xullo do 2016, informou favorablemente a conta xeral deste Concello correspondente ó exercicio 2015. Segundo o previsto no artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, a conta xeral co informe da Comisión Especial de Contas, someterase a exposición pública por prazo de quince días, contados dende a data da publicación do presente anuncio no Boletín Oficial da Provincia, durante os cales e oito máis, os interesados poderán presentar reclamacións, reparos ou observacións. Miño, a 05 de agosto do 2016. O alcalde Ricardo A. M. Sánchez Oroza
12/08/2016 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de vertedora e saneamento, correspondentes ao 2.º trimestre de 2016

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedora e saneamento Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2.º trimestre de 2016, o citado padrón estará a disposición do público durante 15 días, a contar dende a data de publicación do presente anuncio no BOP na oficina de ESPINA & DELFÍN, S. L. sita na rúa Castelao, 12-Bx. de NEGREIRA, en horario de 9.00 a 14.00 horas, os luns, martes, mércores e venres, e de 9.00 a 10.30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9.00 horas a 14.00 horas, os luns, martes, mércores e venres, e de 9.00 a 10.30 horas os xoves. Transcorrido o período voluntario de pago establecido, ate 30 de setembro de 2016, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 20 de XULLO de 2016. O SR. ALCALDE Asdo.: Jorge Jesús Tuñas Caamaño
12/08/2016 | Administración LocalMunicipal
Frades
Delegación de competencias da Alcaldía

DECRETO DA ALCALDÍA Por vacacións da Alcaldía durante o período comprendido entre os días 16 e 29 de agosto de 2016, non podendo exercer por tal motivo as funcións propias da Alcaldía, de conformidade co disposto no art.21.3 da Lei 7/1985, do 2 de abril; artigos 61.3 e 63 da Lei 5/97, de xullo, e artigos 46, 44 e 47.2 do Real decreto 2568/1986, do 28 de novembro. RESOLVO: 1. Delegar durante dito período a totalidade das competencias permitidas legalmente no tenente de alcalde don Manuel Ferreiro Marzoa.2. Dar conta ó Pleno na primeira sesión ordinaria que celebre, notificándose, ademais, persoalmente o designado e publicar no Boletín Oficial da Provincia. A presente resolución producirá efectos dende o día seguinte a súa firma. Frades, 9 de agosto de 2016. O ALCALDE-PRESIDENTE Roberto Rey Martínez
12/08/2016 | Administración LocalMunicipal
Ames
Aprobación definitiva do suplemento de crédito 1/2016

ANUNCIO Aprobación definitiva do suplemento de crédito 1/2016 En sesión plenaria celebrada o 30 de xuño de 2016 prestouse aprobación inicial ao suplemento de crédito 1/2016, por importe de 447.349,02 euros. Durante o prazo de exposición pública de quince días hábiles (Boletín Oficial da Provincia núm.130, de 11 de xullo) non se presentou ningunha reclamación, polo que o acordo de aprobación inicial do suplemento de crédito 1/2016 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: ESTADO DE GASTOS ESTADO DE INGRESOS Ames, 8 de agosto de 2016. A primeira tenente de alcalde Alcaldesa por delegación (Decreto 1450/2016) Ernesto Carlos Pedro Lucio Cervelo Sandin
12/08/2016 | Administración LocalMunicipal
Coirós
Padrón augas segundo trimestre de 2016

Mediante acordo da Xunta de Goberno Local de data 28 de xullo de 2016, aprobouse o padrón da taxa municipal de abastecemento e saneamento de auga, do segundo trimestre de 2016. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e de anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 28 de xullo de 2016 O ALCALDE Asdo.: Francisco Quintela Requeijo
12/08/2016 | Administración LocalMunicipal
Miño
Resolución de avocación de competencias

RESOLUCIÓN DE AVOCACIÓN DE COMPETENCIAS Logo de ver as competencias que á Alcaldía lle confire o artigo 41 do R. D. 2568/1986, do 28 de novembro en relación coas contidas no artigo 24 do R. D. L.781/1986, do 18 de abril, e de acordo co previsto no art.21 da Lei 7/1985, do 2 de abril, e considerando que segundo a indicada lexislación o alcalde pode delegar o exercicio de determinadas atribucións nos membros da Xunta de Goberno Local, que non estean expresamente sinaladas como non delegables, e pode volver recuperalas. Logo de ver que pola Resolución de Alcaldía núm.67/2016, do día 29.01.2016 (BOP n.º 31, do 17.02.2016), delegouse no concelleiro don Agustín Andrés Andrés a dirección e xestión interna dos expedientes incluídos na área de Urbanismo, Medioambiente, Facenda e Persoal, que incluirá a facultade de resolver mediante actos administrativos que afecten a terceiros nas seguinte materias:  Contratación de persoal e réxime interior.  Tramitación dos expedientes de reposición da legalidade urbanística e medioambiental.  Aprobación dos gastos e dos pagos, así como a sinatura dos documentos contables.  Concesión de licenzas de verbenas e festas populares. Resultando que esta Alcaldía considera oportuno volver recuperar para si, de entre aquelas atribucións delegadas, as relativas á dirección e xestión interna dos expedientes incluídos na área de Urbanismo e Medioambiente, en uso das atribucións que legalmente me están conferidas, e de conformidade co disposto na lexislación referida, pola presente RESOLVO: Primeiro. –Avocar a delegación de atribucións feita a favor do concelleiro don Agustín Andrés Andrés en relación coa dirección e xestión interna dos expedientes incluídos na área de Urbanismo e Medioambiente, incluíndo a facultade de resolver mediante actos administrativos que afecten a terceiros nas materias relativas á tramitación dos expedientes de reposición da legalidade urbanística e medioambiental e a concesión de licenzas de verbenas e festas populares. Segundo. –A presente resolución entrará en vigor a partir da data da súa sinatura, sen prexuízo da posterior publicación desta no BOP. Terceiro. –Da presente resolución darase conta ao Pleno do Concello na seguinte sesión que celebre e notificarase ao concelleiro Agustín Andrés Andrés. O ALCALDE Ricardo A. M. Sánchez Oroza
12/08/2016 | Administración LocalMunicipal
Ribeira
Padrón e lista cobratoria da taxa pola venta ambulante do 3º trimestre de 2016

Por Decreto de Alcaldía, de data 1 de agosto de 2016 aprobáronse as liquidacións correspondentes a: – Padrón e lista cobratoria da taxa pola venta ambulante do 3º trimestre de 2016. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do Padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse ao público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de agosto de 2016 ao 20 de setembro de 2016, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 1 de agosto de 2016. A alcaldesa en funcións (decreto de substitución de 29/07/2016) Fabiola García Martínez
12/08/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 8 de agosto de 2016, da Xefatura Territorial da Coruña, que sinala data para os pagos do prezo xusto por expropiación e imposición de servidumes de paso dunha instalación eléctrica no concello de Narón (IN407A 2014/102)

Acordo do 8 de agosto de 2016, da Xefatura Territorial da Coruña, que sinala data para os pagos do prezo xusto por expropiación e imposición de servidumes de paso da instalación eléctrica que se describe no concello de Narón (expediente IN407A 2014/102). De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 13 setembro do presente ano 2016, ás 12.00 horas, para que o pagador da entidade beneficiaria Unión Fenosa Distribución, S. A., proceda na oficina da casa consistorial do concello de Narón, aos pagos do prezo xusto e xuros, por expropiación e imposición de servidumes de paso da liña eléctrica LMTS, CTC, RBT Viento (expediente IN407A 2014/102), ás persoas propostas como propietarias ou titulares dereitos de dereitos sobre as fincas afectadas, ás que se lles dirixirá notificación individual ao efecto. Estas persoas deberán presentarse, na data e hora sinaladas, no concello no que se atope situada a finca ou fincas afectadas. Cando as persoas propietarias ou titulares de dereitos sobre fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, para dar cumprimento ao disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, igualmente publicarase un anuncio no taboleiro de edictos único (TEU) do Boletín Oficial do Estado. A Coruña, 8 de agosto de 2016. Isidoro Martínez Arca Xefe territorial da Coruña
12/08/2016 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Edito aprobación matrícula fiscal do IAE 2016

Por Delegación da Xunta de Goberno Local, a concelleira delegada de Facenda e Administración, con data 2 de agosto de 2016, adoptou resolución pola que se aprobou a Matrícula Fiscal correspondente ao exercicio 2016 do Imposto sobre Actividades Económicas. De conformidade co disposto no artigo 102 da Lei 58/2003 Xeneral Tributaria e artigo 86 da Ordenanza Xeral de Xestión, a matrícula aprobada queda exposta ao público durante o PRAZO DUN MES, contado a partir da publicación. Durante devandito prazo, os interesados poderán examinala e formular alegacións, así como presentar, no PRAZO DUN MES seguinte á finalización do período de exposición pública, os seguintes recursos: a) Con carácter previo e potestativo, RECURSO DE REPOSICIÓN previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) RECLAMACIÓN ECONÓMICO-ADMINISTRATIVA, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos os dous recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 9 de agosto de 2016 O DIRECTOR DE economía, facenda e administración Eduardo Mera Rico
12/08/2016 | Administración LocalMunicipal
Tordoia
Aprobación do padron das taxas polo servizo de abastecemento de auga, saneamento e canon de auga

ANUNCIO APROBACIÓN DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local que tivo lugar o 04.08.2016, por unanimidade dos asistentes acordouse o seguinte: 1.–Aprobar o padrón das taxas polo servizo de abastecemento de auga, saneamento e conon da auga correspondente ao segundo trimestre de 2016.2.–Expor ó público todos os datos incorporados ó padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria.3.–Establecer o período de cobramento en período voluntario, que abranguerá dende o 27/06/2016 ó 27/08/2016. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei xeral tributaria.4.–A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5.–Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 9 de agosto de 2016. O alcalde en funcións Yolanda Isabel Balosu Tosi
12/08/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 2 de agosto de 2016, da Xefatura Territorial da Coruña, de información pública da autorización administrativa previa e construción dunha instalación de distribución eléctrica en Arteixo e A Coruña (IN407A 2016/1142-1)

Resolución do 2 de agosto de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica nos concellos de Arteixo e da Coruña (expediente IN407A 2016/1142-1) Expte.: IN407A 2016/1142-1 Solicitante: Unión Fenosa Distribución, S. A. Denominación: retranqueo LMT GRN-706 Polígono Industrial A Artística-Meicende. Concello: Arteixo e da Coruña Características técnicas: Tramo liña media tensión GRN-706 a 15 KV, cunha lonxitude de 86 m, coa orixe no apoio n.º 23 existente da LMT GRN-706, no tramo entre a derivada ao CT Depuradora Meicende (15PBD1) e a derivada ao CT Plásticos Barcía (15PBH4), condutor tipo LA-56 mm 2 e final no apoio n.º 23-1 proxectado que substitúe o existente da LMT GRN-706, onde se realiza a derivación ao CT Campo de Fútbol Meicende (15PDW2). Liña de media tensión subterránea a 15 KV de 826 m de lonxitude, coa orixe no paso de aéreo a subterráneo a realizar no apoio existente n.º 24 da LMT GRN-706, no tramo entre a derivada ao CT Campo de Fútbol de Meicende (15CPW2) e a derivada ao CT Plásticos BarcÍa (15PBH4), condutor tipo RHZ1-2OL 12/20 KV 1x240 mm 2 Al e final en cela de liña existente no CT Icona Meicende (expediente 220/2012), despois de realizar entrada e saída no CT Míguez de la Iglesia (expediente 52474). Reforma do centro de transformación prefabricado Míguez de la Iglesía (expediente 52474), cunha potencia de 400 KVVA no que se instalarán un conxunto de celas modulares 2L+1P, en lugar do conxunto actual 1L+1P. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 2 de agosto de 2016. Isidoro Martínez Arca Xefe territorial da Coruña
12/08/2016 | Administración LocalMunicipal
Vedra
Secretaría-Intervención
Corrección erros anuncio licitación obra de “mellora e acondicionamento de local social en San Mamede de Ribadulla”

Corrección erros anuncio licitación da obra de Mellora e acondicionamento de local social en San Mamede de Ribadulla Detectado un erro no anuncio de licitacion publicado no BOP num.150/16, do 9 de agosto, procédese a súa corrección. Onde di “4) Valor estimado do contrato: 45.000,00 euros.5) Orzamento base de licitación: 37.190,08 euros”, debe dicir: “4) Valor estimado do contrato: 37.190,08 euros.5) Orzamento base de licitación: 45.000,00 euros”, Vedra, 9 de agosto de 2016 O ALCALDE Asdo. Carlos Martínez Carrillo
12/08/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 2 de agosto de 2016, da Xefatura Territorial da Coruña, de información pública da petición de autorización administrativa previa e construción dunha instalación eléctrica na Coruña (IN407A 2016/1141-1)

Resolución do 2 de agosto de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello da Coruña (expediente IN407A 2016/1141-1) Expte.: IN407A 2016/1141-1 Solicitante: Unión Fenosa Distribución, S. A. Denominación: retranqueo LMT GRN-738 Rúa Pasteur-Polígono da Grela Concello: A Coruña Características técnicas: Desmantelamento tramo liña de media tensión GRN-738 a 15 kV, cunha lonxitude de 335 m, coa orixe no apoio n.º 6 existente da LMT GRN-738, no tramo entre o CT Gutemberg, n.º 2 (expediente 18/94) e a derivada ao CT Rúa Pasteur-Opel (expediente 52798), condutor tipo LA-110 mm 2 (a retirar) e final no CT Solórzano-Bens (expediente 30754). Liña de media tensión subterránea a 15 kV cunha lonxitude de 385 m, coa orixe no paso aéreo a subterráneo a realizar en apoio de celosía n.º 6 existente da LMT GRN-738, no tramo entre a derivada ao CT Gutemberg 2 (expediente 18/94) e a derivada ao CT Rúa Pasteur-Opel (expediente 52798), condutor tipo RHZ1.2OL 12/20 kV 1x240 mm 2 Al e final en cela de liña existente no CT Solórzano-Bens (expediente 30754), despois de realizar entrada e saída no CT Rúa Pasteur-Opel (expediente 52798) a reformar e no CS Ipasa Bens (proxectado). Reforma centro de transformación Rúa Pasteur-Opel (expediente 52798), coa instalación dun novo conxunto de celas modulares 2L + 1P con corte en SF6, que substituirán o conxunto de celas actuais. Novo centro de seccionamento Ipasa-Bens, tipo 3L prefabricado compacto manobra exterior. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 2 de agosto de 2016. Isidoro Martínez Arca Xefe territorial da Coruña
12/08/2016 | Administración LocalMunicipal
Padrón
Nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do alcalde número 467/2016, do 8 de agosto, pola que se nomea alcalde en funcións: <<Con motivo da miña ausencia do termo municipal os día 9 e 10 de agosto e do día 12 ao 28 de agosto do 2016, todos incluidos, faise necesario nomear alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. –Nomear alcalde en funcións ao primeiro tenente de alcalde, don José Ramón Pardo Andrade, para os vindeiros días 9 e 10 de agosto e do día 12 ao 28 de agosto do 2016, todos incluídos. Segundo. –Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes, contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. –Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 8 de agosto de 2016. O alcalde Asdo.: Antonio Fernández Angueira
12/08/2016 | Administración LocalMunicipal
Cedeira
Delegación de funcións da Alcaldía na primeira tenente de alcalde

RESOLUCIÓN DA ALCALDÍA Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE Tendo previsto ausentarme do termo municipal o día 10 de agosto de 2016, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da Alcaldía na 1.ª tenente de alcalde, D.ª Alexandru Aurel Nahuel Bengala Hagberg, a fin de que substitúa na totalidade das citadas funcións o día 10 de agosto de 2016. Segundo. –Notificar a presente Resolución á interesada, así como publicala no taboleiro de edictos da Corporación e no Boletín Oficial da Provincia. En Cedeira, asinado dixitalmente na data que figura na marxe polo Sr. alcalde Pablo Diego Moreda Gil, do que eu, Ivo Jose Camaras Arrue, como secretaria, dou fe.
12/08/2016 | Administración LocalMunicipal
Oleiros
Secretaría Xeral
Exposición pública “Optimización do funcionamento bombeos Tempe e Pasaxe”

A N U N C I O Asunto: Exposicion pública do expediente “Optimización do funcionamento dos bombeos de Temple e Pasaxe, mediante a construcción dun sifón na Ría do Burgo. Clave: OH.315.1081 O Concello de Oleiros solicitou colaboración técnica e financieira en materia de infraestructuras hidráulicas para a obra “Optimización do funcionamento dos bombeos de Temple e Pasaxe, mediante a construcción dun sifón na Ría do Burgo. Dita obra conta cun orzamento que ascende a 2.130.298, 74 euros. Ó ser preceptivo na tramitación do expediente o trámite de exposición información pública, segundo o estabrecido no artigo 9 do Decreto 59/2013 de 14 de marzo, ábrese dito periodo polo prazo de 30 dias a fin de que os interesados poidan comparecer e exponer as alegacións que consideren pertinentes. Os escritos poderanse presentar no rexistro xeral do Concello de Oleiros e dirixidos a esta entidade local, en horario de 9.00 a 13.30 horas. O proxecto poderá ser examinado no Departamento de Obras Públicas do Concello de Oleiros durante o mesmo prazo. OLEIROS, 8 de agosto do 2016. O ALCALDE Ángel García Seoane
12/08/2016 | Administración LocalMunicipal
Aranga
Secretaría - Intervención
Aprobación definitiva do expediente de modificacion de créditos 1/3/SC/2016

A N U N C I O Rematado o período de información pública do expediente de modificación de créditos n.º 1/3/SC/2016 sen que se presentara ningunha alegación, compre publicar o resumo por capítulos do orzamento municipal do ano 2016: Aranga, a 9 de agosto de 2016. O alcalde Asdo.: Alberto Platas Álvarez
03/08/2016 | Administración LocalMunicipal
Malpica de Bergantiños
Secretaría
Aprobación inicial do suplemento de crédito 1/2016

Aprobación inicial do suplemento de crédito 1/2016 O Pleno do Concello de Malpica de Bergantiños (A Coruña), en sesión ordinaria celebrada o día 28 de xullo de 2016, aprobou inicialmente o suplemento de crédito n.º 1/2016, por importe de 108.018,41 euros. O expediente permanecerá exposto ao público durante o prazo de quince días soltos, contados a partir do día seguinte ao da súa publicación neste Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación con 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Malpica de Bergantiños, 29 de xullo de 2016. O ALCALDE Asdo.: Eduardo-José Parga Veiga
03/08/2016 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia

EDICTO Por Decreto de Alcaldía, de data 28 de xullo de 2016 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 10 de agosto de 2016 ao 10 de outubro de 2016, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 28 de xullo de 2016. O alcalde Manuel Ruiz Rivas
03/08/2016 | Administración LocalMunicipal
Arteixo
Servizos Económicos
Aprobación provisional de derogación de la Ordenanza nº 33

O Concello Pleno, en sesión celebrada o día 28 de xullo de 2016, aprobou provisoriamente a derrogación da seguinte ordenanza: O acordo citado foi adoptado en virtude do sinalado no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, expoñéndose ao público por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como, en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, a ordenanza entenderase definitivamente derrogada. Arteixo, 28 de xullo de 2016 O Concelleiro de Servizos Económicos Asdo: J. Baldomero Vázquez Pereiro
03/08/2016 | Administración LocalMunicipal
Rianxo
Tesourería - Recadación
Notificación colectiva de padróns

A Xunta de Goberno Local, en sesión celebrada o día 28 de xullo de 2016, acordou aprobar os padróns do imposto de bens inmobles de natureza urbana, imposto de bens inmobles de cacterísticas especiais, padrón do imposto de bens inmobles de natureza rústica, padrón do imposto sobre actividades económicas e padrón da taxa por entrada de vehículos a través das beiravías, reservas da vía publica para aparcamento exclusivo e carga e descarga de mercadorías de calquera clase do exercizo 2016, no que se incluiron as altas, baixas e modificacións producidas durante o ano 2016. Os padróns quedarán expostos nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalos e formular alegacións. Contra as liquidacións comprendidas nos Padróns se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 1 de setembro e rematará o 4 de novembro, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor. Os recibos domiciliados pasaranse ao cobro tal como se detalla a continuación: - Padrón do imposto sobre actividades económicas o día 1 de setembro de 2016. - Padrón do imposto de bens inmobles de natureza urbana, imposto de bens inmobles de cacterísticas especiais o día 7 de setembro de 2016. - Padrón do imposto de bens inmobles de natureza rústica o día 8 de setembro de 2016. - Padrón da taxa por entrada de vehículos a través das beiravías, reservas da vía publica para aparcamento exclusivo e carga e descarga de mercadorías de calquera clase o día 12 de setembro de 2016. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 29 de xullo de 2016 O Alcalde. Bouabdallah Edwin Javier De Bedoya Fulladosa.
03/08/2016 | Administración LocalMunicipal
Boiro
Licitación renting

Anuncio do Concello de Boiro sobre CONTRATO suministro CÉSPEDE E MATERIAL DEPORTIVO CAMPO DE FÚTBOL VALIÑO-CABO DE CRUZ mediante renting DO CONCELLO DE BOIRO 1. Entidade adxudicadora. a) Organismo: Concello de Boiro. b) Dependencia que tramita o expediente: Secretaría Xeral.2. Obxecto do contrato: descrición: suministro CÉSPEDE E MATERIAL DEPORTIVO CAMPO DE FÚTBOL VALIÑO-CABO DE CRUZ mediante renting. Prazo: 4 anos, sen posibilidade de prórroga.3. Tramitación: ordinaria. Procedemento: aberto.4. Orzamento base de licitación. Valor estimado: 308.278,40 €. IVA: 64.738,46 €. 5. Garantías. Definitiva: 5% do prezo de adxudicación.6. Obtención de documentación e información. a) Entidade: Concello de Boiro. b) Domicilio, código postal e localidade: Praza Galicia, s/n.15930 Boiro. c) Teléfono 981 844800. d) Telefax 981 844008. e) Data límite de obtención de documentos e formalización: ata o día de finalización do prazo de presentación de proposicións.7. Requisitos específicos do contratista. a) Clasificación económica do contratista: non se esixe clasificación.8. Presentación de ofertas. a) Data límite de presentación de ofertas: As proposicións para tomar parte na licitación presentaranse no rexistro do Concello, en horario de 9.00 a 13.30 horas (sábados de 9.00 a 13.00) ata o 31/08/2016. b) Documentación a presentar: a esixida no prego de condicións económico administrativas. c) Lugar de presentación: véxase o punto 6 do anuncio.9. Apertura ofertas. a) Entidade: Concello de Boiro. b) Domicilio: Praza Galicia, s/n. c) Localidade: Boiro. d) Data: o día 5/09/2016, segundo condicións do prego.10. Data envío anuncio ao DOUE: 22/07/2016. Boiro, 28 de xullo de 2016. O alcalde Juan José Dieste Ortigueira